Viskonsin: Radnicima ipak manje prava
Republikanci u sredu uveče neočekivano uspeli da zaobiđu činjenicu da nemaju kvorum, i izglasali kontroverzni zakon o radničkim pravima 
Nekoliko hiljada članova radničkih sindikata je tokom noći pokušalo da se probije u zgradu Kapitola, gnevnih na republikance u Senatu zbog toga što su pogurali zakonsku meru kojom se državnim službenicima oduzima veliki broj prava koja su im do sada garantovali sindikati. Posle tri nedelje obustavljenih pregovora zbog odsustva demokrata, republikanci su iskoristili tzv. “end run”, politički potez kojim predlog za smanjenje prava radnika više nije deo budžetskog predloga, i tako izglasali predloženu meru bez prisustva demokratskih senatora. Sve se završilo za 5 minuta. Republikanski guverner Skot Voker, koji se najglasnije borio za ovu meru, kaže da je to postupak koji zaslužuje “aplauz”. izjavio je Voker. Demokrate su gnevne na republikance. rekao je demokratski kongresmen, lider skupštinske manjine, Piter Barka. Predlog će danas biti predstavljen skupštini u Viskonsinu, u kojoj se očekuje usvajanje bez problema, posle čega će guverner Skot Voker svojim potpisom da ga ozakoni. Očekuje se da se četrnaest demokrata koji su pre 3 nedelje otišli iz Vikonsina na nepoznate lokacije da bi sprečile glasanje o zakonskom predlogu, sada vrate kući. Vođe sindikata su najavile proteste širom Viskonsina, drugim rečima ovo sigurno nije kraj političke bitke u toj državi.